દિવાળીની રજાઓ ચાલુ થાય ત્યારથી કમિટેડ યંગસ્ટર્સ સામે સૌથી મોટી સમસ્યા આવે છે, ગર્લફ્રેન્ડ કે બોયફ્રેન્ડને મળવું કઇ રીતે? એક જ શહેરમાં રહેતા અને ભણતા યંગસ્ટર્સ માટે આ તહેવારના દિવસોની સૌથી મોટી સમસ્યા છે. દિવાળી તો ફેમિલી સાથે માણવાનો તહેવાર, એટલે ફ્રેન્ડને મળવાનું બહાનું કાઢીને પણ બહાર ન જવાય. કંઇક બહાનું કાઢીને બહાર નીકળ્યા તો કોઇ જોઇ ન લે એનું ટેન્શન. પેરેન્ટ્સના હુકમ અને ઘરના કામો વચ્ચે ગર્લફ્રેન્ડ કે બોયફ્રેન્ડને જો લાગ્યું કે એને ટેકન ફોર ગ્રાન્ટેડ લેવામાં આવે છે, તો આવી જ બન્યું. દિવાળીમાં દૂર-દૂરના સગા-સંબંધીઓ સાથે કેચ અપ કરવાની સાથે તેમને પોતાનું બ્રેકઅપ ન થઇ જાય એનું પણ ટેન્શન હોય છે.